10,261,829 members (54,810 online) Sign in
My vote of 5Michał Zalewski28-May-12 6:47 Last Visit: 31-Dec-99 18:00 Last Update: 12-Dec-13 2:21Refresh1 Simson - www.bybelkennis.co.za
Simson herinner ons baie aan onsself – nie sy hare en krag nie, maar sy grootste vyand. Simson se grootste vyand was hyself. Is dit nie ook waar van ons nie? Simson vertel ons storie. Hy is ‘n verteenwoordiger van die volk van God, maar hy is ook ‘n waarskuwing vir ons dat ons grootste vyand nie daar buite is nie, maar binne in onsself
Sy lewe wys vir ons vyf maniere wat alles van binne na buite saboteer.
Simson was impulsief
Alles wat Simson doen, word deur een of ander begeerte gedryf. Hy soek seks, so hy besoek ‘n prostituut; hy is honger, so hy eet heuning wat hy nie mag eet nie; hy vereg hom en tel ‘n kakebeen op en maak ‘n duisend mense dood. Impulsiwiteit is ‘n kanker – as jy dit nie beheer nie, gaan dit jou vernietig. Ons moet leer om nee te sê vir ons begeertes. ‘n Stad sonder ‘n muur om hom te beskerm, so weerloos is ‘n mens as hy nie selfbeheersing het nie (Spreuke25:28). As jy nie selfbeheer het nie, is rampspoed jou voorland.
Simson maak kompromieë
Simsom het hom nie veel aan sy Nasireër-belofte gesteur nie. Toe hy een opdrag verbreek en nie God se toorn ondervind nie, het hy net eenvoudig aangehou om af te dwaal. Totdat, op een tragiese oomblik toe God nie meer by hom was nie. Sê nou net die gevolge van my oortredings is nie al nie?Die grootste gevaar is dat jy God uit jou lewe dryf. Geleidelik word jou hart vir die stem van God verhard.
Simson was onleerbaar
As hy ‘n idee in sy kop gekry het, kon niemand hom keer nie. Sy ouers waarsku hom om nie met die Filistyne te lol nie, maar hy luister nie. ‘n Paar keer stamp hy sy kop deur vrouens wat seks gebruik om hom uit te buit. Tog val hy steeds vir die strik wat Delila vir hom stel. Hy leer net nie.
Simson was ‘n alleenloper
Simson was ‘n een man vertoning. Hy luister na niemand nie; hy vra niemand se hulp nie; hy vorm geen bondgenootskappe nie. Hy het niemand naby genoeg aan hom gehad om vir hom te sê: “Broer, dit is ‘n slegte idee.” Is daar mense in jou lewe na genoeg aan jou om jou tereg te wys? Luister jy as ander praat? Leer jy by ander? Of is daar gebiede in jou lewe wat niemand mag betree nie. Daar is nie so iets soos ‘n geïsoleerde Christen nie. Mense wat ernstig oor Jesus voel, voel ernstig oor die geloofsgemeenskap.
Simson was trots
Simson gee nooit die eer aan God nie. Hy gebruik God se seëninge vir sy eie doel. Hy aanvaar – verkeerdelik – dat hy nooit sy krag sal verloor nie. Hy het vergeet dat sy krag ‘n genadegawe van God was. Gaan jy deur die lewe en dink dat jou gawes jou eie is? Jy is maar net ‘n rentmeester. Jy kry alles op bruikleen by God. Vra vir God: “Waarom het U hierdie gawes vir my gegee? Wat wil U hê moet ek daarmee doen?”
Hier is ‘n paar belangrike lesse om te leer.